== Uddannelse og professionel erfaring ==
Henriksen er søn af snedkermester Ejnar Henriksen og Christa Marie Luise Sahl. Efter studentereksamen fra [[Christianshavns Gymnasium]] påbegyndte han kemi-studiet ved [[Polyteknisk Læreanstalt]], men skiftede hurtigt til at læse medicin på [[Københavns Universitet]]. Efter en tid som regensianer blev han læge i 1973, dr.med. i 1982, speciallæge i 1983 og [https://research.regionh.dk/da/publications/oprettelse-af-professorat-i-klinisk-fysiologi-og-nuklearmedicin-v professor i klinisk fysiologi & nuklearmedicin] i 1994, som den første i lærestolen i dette speciale ved KU.<ref name="Kraks Blaa Bog7" /><ref name="Professor-Biografi I5">Henriksen JH, Professor-Biografi I, GP-Tryk, Aarhus, 2011, pp 1-424. {{ISBN|978-87-994550-0-3}}.</ref> Han var overlæge ved Hvidovre Hospital fra 1984 til 2014 og fik i 2009 kandidateksamen i membranbiokemi, cellulær signalering og transduktion.<ref name="Kraks Blaa Bog7" /><ref name="Professor-Biografi I5" /> Henriksen startede forskerkarrieren hos lektor Gorm Wagner på Medicinsk Fysiologisk Institut, KU med at undersøge elektromekaniske egenskaber af glat muskulatur fra livmoder under forskellige hormonale tilstande.<ref name="Professor-Biografi I5" /> Hos overlæge Kjeld Winkler på klinisk fysiologisk afdeling, Københavns Kommunehospital, opbyggede han et respirationsfysiologisk laboratorium og udførte avancerede væskeskintigrafiske målinger<ref name="Professor-Biografi I5" />. Efter studietur til USA introducerede Henriksen levervenekateterisation via lyske og halsvene på Hvidovre Hospital<ref name="Professor-Biografi I5" />. Hos overlæge [[Niels A. Lassen]] på [[Bispebjerg Hospital]] arbejdede han videre med transportkinetik.<ref name="ProgrammetHjernekassen4">Programmet ”Hjernekassen” Danmarks Radio P1, onsdag d. 27. februar 2019 http://www.peterlundmadsen.dk/nyeste-indlaeg/hjernekassen-paa-p1-2019-2020</ref> I forbindelse med kredsløbsundersøgelser udviklede han i samarbejde med instrumentmager Leif Magnussen, firmaet Ole Dich, en speciel flerkanal-prøvetager med stor tids- og volumenpræcision til nøjagtige målinger af karrenes transportdynamik. Dette instrument har dannet basis for betydelig kredsløbsforskning gennem fire årtier.
Levende_personer